**К ОПУБЛИКОВАНИЮ**

**КОМИ РЕСПУБЛИКАЛӦН**

**ОЛАНПАС**

1. **«Коми Республикаын гражданаӧс дон босьттӧг юридическӧй отсӧгӧн могмӧдан юалӧмъяс йылысь» Коми Республикаса Оланпасӧ**
2. ****вежсьӧмъяс пыртӧм йылысь****
3. Примитӧма Коми Республикаса

Каналан Сӧветӧн 2024 вося косму тӧлысь 24 лунӧ

**1 статья.** Пыртны «Коми Республикаын гражданаӧс дон босьттӧг юридическӧй отсӧгӧн могмӧдан юалӧмъяс йылысь» Коми Республикаса Оланпасӧ (Коми Республикаса канму власьт органъяслӧн индӧд-тшӧктӧмъяс, 2012, 7 №, 167 ст.; 2014, 29 №, 577 ст.; 2016, 4 №, 45 ст.; 2017, 9 №, 144 ст.; 2018, 19 №, 363 ст.; 2020, 8 №, 114 ст.; 2022, 4 №, 36 ст.; 11 №, 173 ст., 15 №, 239 ст.; 2023, 11 №, 215 ст.; 2024, 1 №, 14 ст.) татшӧм вежсьӧмъяс:

1. 2 статьяын:

1) 1 юкӧнын:

а) 4 пункт гижны тадзи:

«4)  Коми Республика мутасын дон босьттӧг юридическӧй отсӧг сетан канму да абу канму системаясын участвуйтысьяслысь ӧтув уджалан пӧрадок индӧм уджмогъясын, кутшӧмъясӧс урчитӧма Федеральнӧй оланпасӧн (сы лыдын канму юридическӧй бюрояслӧн дон босьттӧг юридическӧй отсӧг сетан тайӧ системаясын мукӧд участвуйтыськӧд ӧтув уджалан юкӧнын);»;

б) 7 пункт гижны тадзи:

«7) дон босьттӧг юридическӧй отсӧг сетан канму системаын участвуйтысьясӧн олысьяслы инӧд боксянь юӧр сетан да налысь инӧд боксянь тӧдӧмлунъяс бурмӧдан юалӧмъяс серти Коми Республикаса нормативнӧй инӧда актъяс примитӧм;»;

2) 2 юкӧнын «1 да 2 пунктъяс» кывъяс вежны «1, 2 да 7 пунктъяс» кывъясӧн.

2. Содтыны татшӧм сюрӧса 52 статья:

**«52 статья**

Коми Республикаын мортлысь инӧдъяс торъя дорйысь аслас компетенцияын отсалӧ сетны дон босьттӧг юридическӧй отсӧг.».

**2 статья.** Тайӧ Оланпасыс вынсялӧ сійӧс официальнӧя йӧзӧдан лун бӧрын дас лун кольӧм мысти.

Коми Республикаса Веськӧдлан котырлы примитны тайӧ Оланпас збыльмӧдӧмсӧ могмӧдысь нормативнӧй инӧда актъяс.

Коми Республикаса Юралысь В.В. Уйба

Сыктывкар

2024 вося ода-кора тӧлысь 2 лун

16-РЗ №